ΓΡΑΠΤΗ ΕΡΩΤΗΣΗ E-2602/02

υποβολή: Ilda Figueiredo (GUE/NGL) προς την Επιτροπή

(18 Σεπτεμβρίου 2002)

Θέμα: Πυρκαγιές δασών και άρθρο B2-515 του προϋπολογισμού

Κάθε χρόνο, κατά τους θερινούς μήνες, οι πυρκαγιές δασών αποτελούν μάστιγα που καταστρέφει χιλιάδες εκταρίων δασικών εκτάσεων στην Ευρωπαϊκή Ένωση, ιδίως δε στην Πορτογαλία. Σε ευρωπαϊκό επίπεδο, ο Κανονισμός (ΕΟΚ) αριθ. 2158/92(1) σχετικά με την προστασία των δασών από τις πυρκαγιές και το άρθρο B2-515 — Δάση — αποτελούσαν μία απτή κοινοτική συμβολή για την στήριξη της καταπολέμησης των πυρκαγιών δασών. Στις παρατηρήσεις του άρθρου B2-515 του προϋπολογισμού το Ευρωπαϊκό Κοινοβούλιο ενέγραψε ως στόχους την χρηματοδότηση μέτρων για την πρόληψη των πυρκαγιών στις περιοχέςψηλού κινδύνου, (συμπεριλαμβανομένων μέτρων για την πρόληψη των πυρκαγιών), για την αναδάσωση των περιοχών που έχουν ερημωθεί από τη φωτιά, σχεδίωνποβαλλόμενων από τις αρχές τοπικής αυτοδιοίκησης και τη δημιουργία του ευρωπαϊκού κέντρου πρόληψης των πυρκαγιών δασών. Στο προσχέδιο προϋπολογισμού του 2003, η Επιτροπή έχει εγγράψει κονδύλια για την λήξη αυτού του κοινοτικού προγράμματος. Τούτο έρχεται σε αντίθεση με την ανάγκη προστασίας και αξιοποίησης τηςπάρχουσας δασικής κληρονομιάς, λαμβανομένηςπόψη της κοινωνικοοικονομικής και περιβαλλοντικής σημασίας της.

Στο πλαίσιο αυτό, ζητώ τις ακόλουθες πληροφορίες:

- Ποιά σχέδια πραγματοποιήθηκαν κατά την τελευταία 10ετία και πώς κατανεμήθηκαν οι πιστώσεις του άρθρου B2-515, ανά κράτος μέλος·

- Πώς αξιολογήθηκαν τα μέτρα που χρηματοδοτήθηκαν από το άρθρο B2-515 του προϋπολογισμού και η εφαρμογή του κανονισμού (ΕΟΚ) αριθ. 2158/92·

- Γιά ποιούς λόγους έληξε το πρόγραμμα αυτό· Δεν θεωρεί η Επιτροπή απαραίτητη τη διατήρησή του· Εάν όχι, ποια κοινοτικά μέτρα προτίθεται να προτείνει για ναποστηρίξει την πρόληψη και την καταπολέμηση των πυρκαγιών δασών και τις συνέπειές της·

(1) ΕΕ L 217 της 31.7.1992, σελ. 3.

Απάντηση του κ. Fischler εξ ονόματος της Επιτροπής

(29 Οκτωβρίου 2002)

Όπως ανέφερε το Αξιότιμο Μέλος του Κοινοβουλίου, ο κανονισμός (ΕΟΚ) αριθ. 2158/92 του Συμβουλίου, της 23ης Ιουλίου 1992, σχετικά με την προστασία των δασών από πυρκαγιές(1), θεσπίζει κοινοτική ενέργεια για την προστασία των δασών από πυρκαγιές στις περιφέρειες των κρατών μελών της Ευρωπαϊκής Ένωσης όπουφίσταται σχετικός κίνδυνος και οι οποίες κυρίως βρίσκονται στις νότιες ζώνες. Λόγω του οριζόντιου χαρακτήρα του, ο κανονισμός αυτός καθιστά εξαιρετικά εμφανή τη κοινοτική συμβολή στην πρόληψη της μάστιγας αυτής.

Έτσι, στο πλαίσιο της γραμμής B2-515 του προϋπολογισμού, μεταξύ των ετών 1992 και 2002ποβλήθηκαν 1525 έργα και 18 εθνικά προγράμματα προστασίας των δασών από τις πυρκαγιές. Έγιναν δεκτά 798 έργα και 18 εθνικά προγράμματα για συνολική δαπάνη 123,6 εκατ. ευρώ.

Ο κατωτέρω πίνακας παρουσιάζει την κατανομή των πιστώσεων που χορηγήθηκαν ανά κράτος μέλος.

>ΚΤΜ ΟΠΝΒΧΒ>

Τα εν λόγω έργα και προγράμματα αφορούν ενέργειες για την καταπολέμηση των αιτιών των δασικών πυρκαγιών, ενημερωτικές εξορμήσεις (13 % της χορηγηθείσας συνδρομής), τεχνικό εξοπλισμό για την προστασία (οδοί πρόσβασης, αντιπυρικά, σημείαδροληψίας) καθώς και ενέργειες αποψίλωσης και προληπτικής δασοκομίας (51 %), ενέργειες σταθερής και κινητής επιτήρησης και κατάρτισης (31 %), μελέτες κινδύνου πυρκαγιάς (4 %), και ανάπτυξη συστημάτων βάσεων δεδομένων για τις δασικές πυρκαγιές (1 %).

Βεβαίως είναι λεπτό θέμα η ακριβής εκτίμηση της αποτελεσματικότητας της προληπτικής δράσης αλλά οι παρατηρηθείσες εξελίξεις στους δείκτες επί 10 έτη σημαίνουν ότι παρά την αύξηση του πλήθους πυρκαγιών:

- οι συνολικές εκτάσεις που επλήγησαν από πυρκαγιές μειώθηκαν ελαφρά,

- κάθε πυρκαγιά κατά μέσο όρο έπληττε επιφάνεια όλο και περισσότερο μικρή,

- ο χρόνος επέμβασης των μέσων καταπολέμησης μειώθηκε κατά μέσο όρο,

- η διάρκεια των πυρκαγιών μειώθηκε επίσης.

Συνεπώς, από δεκαετίας, σημειώθηκε βελτίωση των προστατευτικών δράσεων στα κράτη μέλη, δηλαδή αυξήθηκε η αποτελεσματικότητα της κοινοτικής δράσης η οποία ενεργεί συμπληρωματικά προς εκείνες των κρατών μελών.

Για λεπτομερείς πληροφορίες σχετικά με το θέμα αυτό αποστέλλονται απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου αντίτυπο της έκθεσης της Επιτροπής προς το Κοινοβούλιο και το Συμβούλιο σχετικά με την εφαρμογή του κανονισμού (ΕΟΚ) αριθ. 2158/92, όπως προβλέπεται στο άρθρο 10 παράγραφος 3 του εν λόγω κανονισμού και άλλο αντίτυπο της έκθεσης της Επιτροπής προς το Κοινοβούλιο και το Συμβούλιο σχετικά με την εφαρμογή του κανονισμού (ΕΟΚ) αριθ. 3528/86 του Συμβουλίου, της 17ης Νοεμβρίου 1986, σχετικά με την προστασία των δασών στην Κοινότητα από την ατμοσφαιρική ρύπανση(2), και των οποίων τα σχετικά μέτρα περιλαμβάνονται επίσης στη γραμμή αριθ. B2-515.

Σε συνέχεια δικαστικής ενέργειας που αναλήφθηκε στις 30 Απριλίου 1997 από το Κοινοβούλιο και τις αντίστοιχες αποφάσεις του Δικαστηρίου, της 25ης Φεβρουαρίου 1999, αριθ. C-164/97 και C-165/97, η νομική βάση του κανονισμού (ΕΟΚ) αριθ. 2158/92 καθώς και η νομική βάση του κανονισμού (ΕΟΚ) αριθ. 3528/86 τροποποιήθηκε. Οι δύο αυτοί κανονισμοί βασίζονται πλέον στις διατάξεις του άρθρου 175 (Περιβάλλον) της συνθήκης ΕΚ αντί για τις διατάξεις του άρθρου 37 (Γεωργία).

Το γεγονός αυτό οδήγησε την Επιτροπή στην επικύρωση, στις 12 Δεκεμβρίου 2001, συμφωνίας μεταξύ των Γενικών Διευθύνσεων της Γεωργίας, των Επιχειρήσεων και του Περιβάλλοντος που ασχολούνται με τις κατευθυντήριες γραμμές των εν λόγω μέτρων. Η συμφωνία προβλέπει ότι η ευθύνη σχετικά με ορισμένα μέτρα προστασίας των δασών, ιδίως εκείνα που αποβλέπουν στην προστασία από την ατμοσφαιρική ρύπανση, θα μεταφερθούν στην Γενική Διεύθυνση Περιβάλλοντος.

Επίσης προβλέπει την ένταξη των μέτρων προστασίας των δασών από τις πυρκαγιές, στα οποία είναι ιδιαίτερα ευαίσθητο το Αξιότιμο Μέλος του Κοινοβουλίου, στα προγράμματα αγροτικής ανάπτυξης (ΠΑΑ).

Όντως, τα κράτη μέλη έχουν τη δυνατότητα ναποβάλλουν στην Επιτροπή, στο πλαίσιο το προβλεπόμενο από τους κανονισμούς που αφορούν την αγροτική ανάπτυξη, τροποποίηση των ΠΑΑ. Με βάση την πρόταση αυτή κατά τον ενδεδειγμένο τύπο, οι ενέργειες οι σχετικές με τα μέτρα πρόληψης των δασικών πυρκαγιών είναι δυνατόν να χρηματοδοτούνται από την 1η Ιανουαρίου 2003 και μετά.

Συνολικά, από τα εκτιθέμενα ανωτέρω συνάγεται ότι:

- αφενός ο λόγος για τον οποίο η κοινοτική ενέργεια προστασίας των δασών από τις πυρκαγιές που θεσπίστηκε με τον κανονισμό (ΕΟΚ) αριθ. 2158/92 έληξε,

- αλλά και ότι, συγχρόνως, λαμβανόμενηςπόψη της αποτελεσματικότητας των μέτρων προστασίας και δεδομένου ότι η Επιτροπή κρίνει τη διατήρησή τους απαραίτητη, τα μέτρα αυτά είναι δυνατόν να καλύπτονται, από την 1η Ιανουαρίου 2003, στο πλαίσιο προγραμμάτων αγροτικής ανάπτυξης.

(1) ΕΕ L 217 της 31.7.1992, κανονισμός ο οποίος τροποποιήθηκε την τελευταία φορά με τον κανονισμό (ΕΚ) αριθ. 805/2002 του Κοινοβουλίου και του Συμβουλίου, της 15ης Απριλίου 2002 (ΕΕ L 132 της 17.5.2002).

(2) ΕΕ L 326 της 21.11.1986, κανονισμός που τροποποιήθηκε την τελευταία φορά με τον κανονισμό (ΕΚ) αριθ. 804/2002 του Κοινοβουλίου και του Συμβουλίου, της 15ης Απριλίου 2002 (ΕΕ L 132 της 17.5.2002).